**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO DĖL KLAIPĖDOS MIESTO ENERGINIO EFEKTYVUMO DIDINIMO DAUGIABUČIUOSE NAMUOSE PROGRAMOS PATVIRTINIMO PROJEKTO PAKEITIMO**

1. **Sprendimo projekto esmė, tikslai ir uždaviniai.**

Atsižvelgiant į Lietuvos Respublikos Vyriausybės siekį skatinti daugiabučių namų atnaujinimo (modernizavimo) procesą savivaldybėse, kad didėtų namų energinis naudingumas sudarant sąlygas tai atlikti, sprendimo projekto 1-uoju punktu siūlome papildyti Klaipėdos miesto energinio efektyvumo didinimo daugiabučiuose namuose programą (toliau-Programa) papildomais 27-iais daugiabučiais namais. Įgyvendinus daugiabučių namų atnaujinimo (modernizavimo) projektus užtikrinsime skaičiuojamųjų šiluminės energijos sąnaudų santykinį mažėjimą daugiabučiuose namuose pastatytuose pagal galiojusius iki 1993 metų statybos techninius normatyvus, pagerinsime miesto estetinį vaizdą ir gyvenamąją aplinką.

 Tikslui pasiekti numatomi šie uždaviniai:

 Papildyti Tarybos sprendimo 4 punktą 27-iais daugiabučiais namais, paskiriant daugiabučiams namams atnaujinti (modernizuoti) programos įgyvendinimo projektų administratorius (numatoma atnaujinti daugiausia šiluminės energijos suvartojančius daugiabučius namus, užtikrinant, kad, įgyvendinus efektyvias energiją taupančias priemones, bus pasiekta ne mažesnė kaip Cpastato energinio naudingumo klasė ir šiluminės energijos sąnaudos bus sumažinamos ne mažiau kaip 40 proc.). Plėtosime visuomenės informavimą pastatų energinio naudingumo didinimo, jų atnaujinimo (modernizavimo), energijos taupymo klausimais.

1. **Projekto rengimo priežastys ir kuo remiantis parengtas sprendimo projektas.**

Vadovaujantis Daugiabučių namų atnaujinimo (modernizavimo) programos, patvirtintos Lietuvos Respublikos Vyriausybės 2004 m. rugsėjo 23 d. nutarimu Nr. 1213 „Dėl daugiabučių namų atnaujinimo (modernizavimo) programos patvirtinimo“ 20, 24 punktais *(kur numatyta, kad daugiabučiams namams atnaujinti (modernizuoti) Lietuvos Respublikos aplinkos ministerija skelbia kvietimus namams atnaujinti, nustatydama  priimamų paraiškų skaičių bei kriterijus; rekomenduoja savivaldybėms atsižvelgiant į Programos tikslus ir uždavinius rengti savivaldybių programas, atitinkančias Programos reikalavimus, jas tvirtinti, skirti šių programų įgyvendinimo administratorius ir kontroliuoti jų įgyvendinimą, koordinuoti daugiabučių namų atnaujinimo (modernizavimo) procesą savivaldybės teritorijoje, siejant jį su savivaldybės teritorijų planavimo, atnaujinimo ir tvarkymo programomis ir projektais, taip pat plėtoti visuomenės informavimą ir švietimą)* ir 2017 m. spalio 26 d. Aplinkos ministro įsakymu Nr. D1-872 „Dėl kvietimo teikti paraiškas daugiabučiams namams atnaujinti (modernizuoti)“ paskelbtu kvietimu, kuriuo Klaipėdos miesto savivaldybei skirtos papildomos 27 paraiškos bei VšĮ Būsto energijos taupymo agentūros suderintais daugiabučių namų atnaujinimo (modernizavimo) investicijų planais, pakeistas Sprendimo projektas ir papildyta Programa 27-ias daugiabučiais namais.

**3. Kokių rezultatų laukiama.**

 Priėmus papildytą sprendimą ir įgyvendinus Programą Klaipėdos mieste bus atnaujinti dar 27 daugiabučiai namai, kuriuose (pagal parengtus daugiabučių namų atnaujinimo (modernizavimo) investicijų planus) planuojama sutaupyti 50-60 procentų iki daugiabučio namo atnaujinimo naudotos šilumos. Didžioji dalis sutaupytų už šilumos energiją lėšų bus panaudota investicijoms padengti. Įgyvendinant Programą, atrinktuose daugiabučiuose namuose bus įgyvendintos energinį efektyvumą didinančios priemonės ir kitos-papildomos priemonės. Pavykus pasiekti numatomus rodiklius (kai sutaupoma 40 proc. šiluminės energijos sąnaudų bei pasiekiama C namo energinio naudingumo klasė) bus skiriama 30 proc. Valstybės parama energiją taupančioms priemonėms. Valstybės parama skiriama ir nepasiturintiems gyventojams apmokant visas su projekto įgyvendinimu susijusias išlaidas (parama teikiama pagal Piniginės socialinės paramos nepasiturintiems gyventojams įstatymą). Šiame etape dalyvaujančiuose daugiabučiuose namuose yra 26 gyvenamosios paskirties ir 1 negyvenamosios paskirties patalpos,kuriosnuosavybės teise priklauso Klaipėdos miesto savivaldybei. Atnaujinus šiuos namus, kartu padidės ir Savivaldybės turto vertė.

1. **Sprendimo projekto rengimo metu gauti specialistų vertinimai.**

 Nėra.

1. **Išlaidų sąmatos, skaičiavimai, reikalingi pagrindimai ir paaiškinimai.**

 Skaičiavimai ir pagrindimai yra pateikiami parengtuose Daugiabučių namų atnaujinimo (modernizavimo) investicijų planuose, o daugiabučių namų projektų parengimo ir įgyvendinimo suvestinė kaina (pasirenkant vieną iš paketų) pateikta VšĮ Būsto energijos taupymo agentūros projekto (ar jos dalių) suderinimo raštuose.

1. **Lėšų poreikis sprendimo įgyvendinimui.**

 Papildomas lėšų poreikis nenumatomas.

1. **Galimos teigiamos ar neigiamos sprendimo priėmimo pasekmės.**

 Sprendimo projekto priėmimo teigiamos pasekmės yra tai, kad:

* atnaujinsime 27 daugiabučius namus Klaipėdos mieste;
* užtikrinsime šiluminės energijos sąnaudų sumažėjimą pastatų šildymui;
* sumažinsime CO2 išmetimą į atmosferą;
* pagerinsime gyvenimo kokybės sąlygas butų ir kitų patalpų savininkams (kurių-866);
* pagerinsime miesto estetinį vaizdą.

 Neigiamų pasekmių nenumatyta.

**PRIDEDAMA:**

1. Sprendimo projekto lyginamasis variantas, 10 lapų.
2. 2017 m. spalio 26 d. Lietuvos Respublikos aplinkos ministro įsakymas Nr. D1-872 „Dėl kvietimo teikti paraiškas daugiabučiams namams atnaujinti (modernizuoti)“.
3. VšĮ Būsto energijos taupymo agentūros raštai „Dėl Daugiabučių namų atnaujinimo (modernizavimo) jo (dalių) suderinimo, 19 lapų.

Direktorius Liudvikas Dūda